**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2018 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, atsižvelgdama į Molėtų rajono savivaldybės administracijos 2017 m. vykdytą investicinį projektą „Molėtų gimnazijos, mokslo paskirties pastato, Jaunimo g. 5, Molėtų mieste kapitalinis remontas (atnaujinimas-modernizavimas), šildymo ir vėdinimo sistemų įrengimas“,

Molėtų rajono savivaldybės taryba nusprendžia:

1. Padidinti Molėtų rajono savivaldybei nuosavybės teise priklausančio ir šiuo metu Molėtų gimnazijos patikėjimo teise valdomo pastato - mokyklos (unikalus Nr. 6296-0000-4012, įsigijimo savikaina – 1 843 390,90 Eur), esančios Molėtų r. sav., Molėtų m., Jaunimo g. 5, įsigijimo savikainą 120 957,87 (šimtu dvidešimt tūkstančių devyniais šimtais penkiasdešimt septyniais eurais ir 87 ct.) Eur, iš jų: 80 000 (aštuoniasdešimt tūkstančių) Eur - valstybės biudžeto lėšos, 40 957,87 (keturiasdešimt tūkstančių devyni šimtai penkiasdešimt septyni eurai ir 87 ct.) Eur - savivaldybės biudžeto lėšos, atliktų pagerinimo išlaidų verte.
2. Įgalioti Molėtų rajono savivaldybės administracijos direktorių, jo nesant direktoriaus pavaduotoją, pasirašyti šio sprendimo 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras